VI Калядны фестываль педагагічнага майстэрства стаў чаканым і жаданым мерапрыемствам для сістэмы адукацыі і ўсіх педагогаў краіны. Штогод ён становіцца той падзеяй, пра якую вельмі доўга гавораць і ўспамінаюць, бо фестывальнай фішкай стаў не толькі непасрэдны абмен вопытам, але і магчымасці наладжвання прафесійных і сяброўскіх кантактаў. У першыя дні новага года ў Акадэмію паслядыпломнай адукацыі настаўнікі не проста едуць, яны імкнуцца трапіць у аўдыторыі АПА, дзе праходзяць майстар-класы, урокі для дарослых, інтэрактыўныя перапынкі і яшчэ шмат чаго цікавага і карыснага. Заслугай арганізатараў мерапрыемства з’яўляецца яго атмасфера, цёплая, святочная, камфортная, творчая.